23 Δεκεμβρίου 2024

*Κοινή* *Ανακοίνωση* *Τύπου* του Υπουργείου Εθνικής Οικονομίας και Οικονομικών και της *ΑΑΔΕ*

**Υπουργείο Οικονομικών - ΑΑΔΕ: πάνω από 150 εκ. € η προκαταβολή του επιδόματος θέρμανσης σε 1.227.275 δικαιούχους**

Από τα Γραφεία Τύπου του Υπουργείου Εθνικής Οικονομίας και Οικονομικών και της ΑΑΔΕ εκδόθηκε η ακόλουθη ανακοίνωση:

Ολοκληρώθηκε η καταβολή της πρώτης δόσης του επιδόματος θέρμανσης ύψους 150.750.527,03€ σε 1.227.275 δικαιούχους. Η καταβολή έγινε στους τραπεζικούς λογαριασμούς που δηλώθηκαν στη ψηφιακή πύλη myAADE, στη διαδρομή Μητρώο και Επικοινωνία > Δήλωση Λογαριασμού IBAN.

Οι αιτήσεις που κατατέθηκαν για τη χορήγηση επιδόματος θέρμανσης έως τις 6/12, (καταληκτική προθεσμία) υποβολής ανήλθαν σε:

- 413.113 για ηλεκτρικό ρεύμα,

- 943.993 για πετρέλαιο θέρμανσης και άλλα καύσιμα.

Από τις αιτήσεις αυτές καταβλήθηκε προκαταβολή για ηλεκτρικό ρεύμα: 32.746.607,91€ σε 298.815 δικαιούχους και πετρέλαιο θέρμανσης και λοιπά καύσιμα: 118.003.919,12€ σε 928.460 δικαιούχους.

Η διαδικασία είναι πλήρως ψηφιοποιημένη και πραγματοποιήθηκε μέσω της πλατφόρμας myΘέρμανση της ψηφιακής πύλης myAADE (myaade.gov.gr), στη διαδρομή Εφαρμογές > Δημοφιλείς Εφαρμογές > myΘέρμανση.

Η επόμενη δόση πληρωμή θα πραγματοποιηθεί στα τέλη Μαΐου του 2025.

**ΑΠΟ ΤΟ ΓΡΑΦΕΙΟ ΤΥΠΟΥ**